Title: พระราชกฤษฎีกากำหนดแนวทางหลวงที่จะสร้างทางหลวงแผ่นดินสายธนบุรี - สมุทรสาคร - สมุทรสงคราม - ปากท่อ พ.ศ. 2508

กหดหกดหกดหกด

พระราชกฤษฎีกา
กำหนดแนวทางหลวงที่จะสร้างทางหลวงแผ่นดิน
สายธนบุรี - สมุทรสาคร -
สมุทรสงคราม - ปากท่อ
พ.ศ. ๒๕๐๘
----------

ภูมิพลอดุลยเดช ป.ร.

ให้ไว้ ณ วันที่ ๖ กรกฎาคม พ.ศ. ๒๕๐๘
                                                    เป็นปีที่ ๒๐
ในรัชกาลปัจจุบัน
                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้าฯ ให้ประกาศว่า
                        โดยที่เป็นการสมควรกำหนดแนวทางหลวงที่จะสร้างทางหลวงแผ่นดิน
สาย
ธนบุรี-สมุทรสาคร-สมุทรสงคราม-ปากท่อ   ในท้องที่อำเภอราษฎร์บูรณะ  อำเภอบางขุนเทียน
จังหวัดธนบุรี 
อำเภอเมืองสมุทรสาคร  อำเภอบ้านแพ้ว  จังหวัดสมุทรสาคร  อำเภอเมือง
สมุทรสงคราม อำเภอบางคนที อำเภออัมพวา 
จังหวัดสมุทรสงคราม และอำเภอปากท่อ จังหวัด
ราชบุรี ซึ่งได้กระทำการสำรวจที่ที่ต้องเวนคืนเสร็จแล้ว
                        อาศัยอำนาจตามความในมาตรา   ๕๖  แห่งพระราชบัญญัติทางหลวง  
พุทธศักราช  ๒๔๘๒  จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ดังต่อไปนี้
                        มาตรา  ๑ 
พระราชกฤษฎีกานี้เรียกว่า 
"พระราชกฤษฎีกากำหนดแนวทางหลวง
ที่จะสร้างทางหลวงแผ่นดิน สายธนบุรี-สมุทรสาคร-สมุทรสงคราม-ปากท่อ
พ.ศ.๒๕๐๘"
                        มาตรา
๒ 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป
                        มาตรา
๓ 
แนวทางหลวงที่จะสร้างทางหลวงแผ่นดินสายธนบุรี-สมุทรสาคร-
สมุทรสงคราม-ปากท่อ อยู่ในท้องที่อำเภอราษฎร์บูรณะ   อำเภอบางขุนเทียน   จังหวัดธนบุรี 
อำเภอเมืองสมุทรสาคร อำเภอบ้านแพ้ว 
จังหวัดสมุทรสาคร 
อำเภอเมืองสมุทรสงคราม  อำเภอ
บางคนที อำเภออัมพวา จังหวัดสมุทรสงคราม และอำเภอปากท่อ
จังหวัดราชบุรีมีส่วนกว้างของ
แนวทางหลวงสองพันเมตร
                        มาตรา
๔ 
ให้อธิบดีกรมทางหลวงเป็นเจ้าหน้าที่ผู้ดำเนินการตามพระราช
กฤษฎีกานี้
                        มาตรา
๕ 
ให้รัฐมนตรีว่าการกระทรวงพัฒนาการแห่งชาติรักษาการตามพระราช
กฤษฎีกานี้

ผู้รับสนองพระบรมราชโองการ
  จอมพล ถนอม กิตติขจร

นายกรัฐมนตรี
+---------------------------------------------------------------------------------------------+
หมายเหตุ:-เหตุผลในการประกาศใช้พระราชกฤษฎีกาฉบับนี้  คือ  เพื่อประโยชน์ในการสร้าง
ทางหลวงแผ่นดิน สายธนบุรี-สมุทรสาคร-สมุทรสงคราม-ปากท่อ
ในท้องที่อำเภอราษฎร์บูรณะ 
อำเภอบางขุนเทียนจังหวัดธนบุรี 
อำเภอเมืองสมุทรสาคร 
อำเภอบ้านแพ้ว จังหวัดสมุทรสาคร 
อำเภอเมืองสมุทรสงครามอำเภอบางคนที อำเภออัมพวา จังหวัดสมุทรสงคราม และอำเภอ
ปากท่อ จังหวัดราชบุรีซึ่งได้กระทำการสำรวจที่ที่ต้องเวนคืนเสร็จแล้ว  แต่ยังไม่พร้อมที่จะออก
พระราชบัญญัติเวนคืน
จึงจำเป็นต้องออกพระราชกฤษฎีกากำหนดแนวทางหลวงที่จะสร้างไว้ก่อน  
ตามความในพระราชบัญญัติทางหลวงพุทธศักราช ๒๔๘๒เพื่อดำเนินการต่อไป

[รก.๒๕๐๘/๕๔/๔พ/๙ กรกฎาคม ๒๕๐๘]

                                                                                                ชไมพร/พิมพ์
                                                                                                ๒๐
กันยายน ๒๕๔๐